
Nje noleżało navetka meslec, żebe kjejdes v Szve- 
ceji, Daniji cze Norvegiji na tronje zasod krol vë- 
brani z Pomorza. Norode bliskji greńcami Szvedom 
i Danom po wukuńczoni vojnje, tu, v tim najim 
mjesce (sc. Szteteno), przě postrzedniictvje knjeza 
pomorskjigo pertraktovełć v spjernech spravach, wo- 
kazivelś so procimko do se wobovjązkji mjiłote 
i dochodało do zgodć. Pamjętom też, jak szanovni 
i v młodechnech latach vóbrani elektor branden- 
burskji!ł) przószed jednigo razu jesz za żócigo knje- 
za: nazvoł wojcem gó i rozmajitć jinszi poznakji 
poczestnosce wokazivał; vjedzoł, że z wojcę jegu 
pobożni pamjęcć Jerzim Vilhelmę?*) knjez nasz v 
przejacelstvje beł i vestrzod sprzemjerzonima knje- 
zami bezmała za pjerszigo wuvożani. Przejacelstvo 
to dobetnij parłęczeło sąsedztvo i przez vjolgji po- 
krevjeństvo v przechodnim czasu. Do tego vjie 
doszło, że przejacele knjeza sami lizov nji mogą 
povstrzimac, tim barżij, kjej vjidzą, że płaczą jego 
poddani i że wotroka nje wostavjeł. Njima ters 
komu kultivovac zvjązkov przejacelstva. Le co ro- 
bją? Czć nje je nokozę moim skreszec poddanech 
i przejaceli knjeza na pogrzeb zeszłech sę z vsządka, 
a nobarżij, że na njim cełó rodzezna knjezov pomor- 
skjich vómarła? Ale nji może bśc tak, żebe vjedno 
bolovji wulegac. Leckami, chternima kjereje sę 
sprave naszi wojczeznć, ju kjereją dobré ręce» 
chternć leno wo najim vszetkjim, co posodomć, 
 „dbadzą. Na jejich pokozanjć sę cerpjimć, a łize 
pomału gjiną. Podnoszomć skarnje i łesenę wod- 
krivomć, a Bogu, krolovji i elektorovji kłopot wo 
przińdotę nają polecom€. 

Jô timczasę to, dlo czegu na katedrę nę jem 
vstąpjeł, belno vEpovjem; v movie prosti, ale po- 
czesni i cełovno szczeri woddom hołd nje leno Bo- 


gusłavovji, le całi linji knjezov pomerskjich, Wopo- 
vjem nopjervij, jak vjolgó rodzezna zagjina mjidze 
knjezami Njemcov, potemu, jakjigo i jak vjolgjigo 
më knjeza wutracelś — a va pjilovno czejta i żeczno 
przejimta moją mowę, 

Kjej przed 17 latami, przed vstąpjenjim jesz na 
katedrę, przënjoslë mje taką vjódzę, że knjez Bogu- 
słóv z zaczęcim sę zeszłi nocć wumar, jem sę całi 
rozpiakoł, Jesz mocnij bol vdzar sę do serca mo- 
jigo, bo jem Pomor-onę i tatczeznę vjidzeł 
jem v baro njebezpjecznoscovech czasach, a tej po- 
zbavjoni starszech, a gęstim donechczos lestę wo- 
kretć drzevo słóvnech knjezov je razę z korzeniim 
vćrvanć. Przóstoł jem na vzęcć katedrć. Le kiej 
v diskuseji (tą jem sę posłużeł), wodbivająci sę 
v tim całim zakłopotanjim, a pozbavjoni wubetku 
i cechoscćó, chterna v niespokojnech momentach je 
konjecznó — jedni chcelś, żebe v nowukovi roz- 
pravje wusenąc sę wod rzeczi zależnech, vestrzod 
słochającech rozloc falę żecznigo nastroju, a vestrzod 
płakanjigo i zatrechłosce pokozac, jak vjolgjima belć 
knjezovje Pomorza, jak z tatezenjim dbanjim robijile 
dobrze dlo ledu, jak dalekji belś wod nijeledzkjigo 
wobchodzenjó sę, srogoscć i krzivdzenju kogos. Jô 
też jim vółożeł, bo jem so domiszlivoł, na jak vjol- 
gji njewubetkji tatczezna znowużka beła be nara- 
żonó, choba, że v tim całim chawose, v jakjim sę 
Njemce nalezić i vojnach nijiszczejącech tam sam 
provadzonech, Bog be nom pomog; i po mijinjęcim 
sę jakjis godznje słochającech jem rozpuseeł. Som 
też pożeroł jem v kol sebje, co be vśgłosec v pane- 
giriku dlo chvałë wumarłigo knjeza. Zbadol jem, czć 
nje dô sę przednjikov jegu, chternech roczniikji na- 
sze po novjikszi częseś vóprovodzają wod Svanti- 
bora%), pogona przed 550 latmi, jesz pr:ed njim 
vćprovadzec. Przezeroł jem Kromera, Gvagninusa, 
Neugebauera i jinszech historikov z sąsedzkji Polskji, 


v ti wudbje, że sprave Polochov i Pomorzon z po- 
vodu sąsedztva gvesno sę parłęczą. Tam jem spo- 
dzevoł sę naleze przednjikov Svantibora, chterni 
stelë na starże tegu drożeszcza, provadzącigo do 
Bôltu, dze dzis mjeszkivomć. Co też z tego za 
vzątk? Vëpovjedzec mom, czć rozvijac ? 

Historeję czë wopovjostkę. chterną jem czetoł 
wo knjezach Pomorzanov, njevortnó je wuszov va- 
jich, va knjezovje, chterniżesta knjezov najich recho- 
velć do svojich przejacelov. Pjisarze wo dzejach ti 
podovają njimo sebje za małovjidnim (obscuro Dlu- 
gosso) autorę Długoszem, że po czasach Karola 
Vjolgjigo przed vjęcij njigle 800 latmi Polosze mjelć 
za krola Leszka, wotroka Lecha sodmigo, chteren 
testamentę wostavjeł krolestvo Popjelovji, jedernimu 
pravovjitimu senovji svojimu. Reszta dvadzesca 
senov nielegalno wurodzonech zmuszełć do wuznanja 
Popjela krolem (wopovjostkę — przóznaję — z po- 
gorchą jem czetoł) i wustanovjilć jich nad Pomorza- 
nami, Kaszebami, Rujanami, Brandenburczikami i Mi- 
snją — nad vszśdnima, chterni znąd przed i za Łabą, 
Salą i Vezerą, aż po Vjisłę mjeszkivają. Vnetka 
rodzezna Popjela vómarła, a jejich nadstąpjelcov 
wuvożanech za njevortnech z przóczenć njelegałnigo 
pochodzenjó Polosze vEnekeló, na tronje krolevskjim 
beł věbrani Pjast, wubogji gospodorz z Kruszvjice. 
Cheelć bo słochac kogus z ledu, njigle knjezov nje- 
legalno zrodzonech. Tak jô tak som do se: czalże 
jaż teli smjałoscć mają autorovje rocznjikov polskjich, 
że nobelnjeszim ledztvom kjejdes betującim nad 
Wodrą, Sprevą, Varną, Travą, Salą, Łabą i Vezerą 
mogle be sę naciskać z knjezami njelegalno zrodzo- 
nima, jaknobe, chternech Polosze sę vŚrzekelć, nech 
wonjiże zarusku przejąc mjelć be za vastov? (V tim 
molu zaczenó sę wopjis plemjonov i jejich wodcov, 
chteren wopuszczomć z przóczenć przestarzałosce — 
przeb. przekasz). 

Njeprovdą dłote je, co pjiszą kronikji polskji, że 
v IX vjeku Popjel dlo Brandenborzov, Pomorzanav, 
Rujan, Meklemborzov i dlo jinszech ledov mjoł wu- 
stanovjic svojich dvadzesca nielegalnech senov — 
kołę i pnjiszczę be muszałć bóc te nobe njeszi norode, 
żebe dopuscec do vładze tech, chternimi pogordzele 
Pełosze i nad chternech wudbelś so wobivatela — 
plebejusza, chteren dostoł korunę. 

Długochno przed Popielę më poznelë ju Sig- 
varda, chteren żenjeł corkę Gosvina, krola Wobo- 
tretov v Słaveji. Sena jego zrobjeł svojim starkę: 
beł njim dregji krol Wobotretov, Billung. Matką 
Vittekinda beła bjałka Vernehina, knj. Sasov, Gun- 
hilda, corka Rosłava. knj. Rujan. Przed Popjelę, za 
czasov Karola Vjolgjigo, krolami Vjilkov, tj, Pomorza 
Zochodnigo belć Aribertus i Lubicz, a Wobotretov: 
Billung, Trasco i Bogumjeł, Mjoł dvuch senov: Mi- 
rosłava i Ratibora, chterni spjerelś sę wo nadstą- 

pjelstvo v stronje sztetińskii. Vojną zaczęlć, a zgo- 
dno zakuńczelć przed cesarzę Ludvikę z Frankfurtu 
nad Menę — wonji dożdelś czasov Popiela. 

Kiej tak i przed Popjelę i za czasov Popjela 
tak vjolgji bojatrovje na Pomorzim, Ruji, v Meklem- 
burgiji i blisko se leżącech zemjach ju krev z jin- 
szima krolami zgodno mjeszelś i belno sę procem 
njim stovjelë — sami słochacze zrozmjejeta, co przć- 
nolegó meslec i jakji vedac virok wo wołgani wopo- 
vjesce Długosza, choci Kromer, Gvagninus i jinszi 
v nją wuvjerzele. 

Tvoje popjołe, błogosłavjoni Bogusłavje i duche 
tvojich przednjikov, mojim pjetizmę chcoł jem wu- 
volniie wod gańbovnigo pomeszlenjó. Choci jes 
wostatnim wotrokę mężcziznjianim, chternigo teli 
bojatrov wostavjeło, to jednak tvoji kjejdes poddani 
i jô vestrzod njima, nje zabelesmć wo ce i przed- 
njikach tvojich; co ledzkó godka njese wo knjezach 
najich a navetka sąsadach muszim8 wuvclajie wod 
njeprovdzevech versejov. Tvoji przednjice żodnimu 
knjezovji polskjimu, żodnimu czeskjimu potęgą nje 


wustępovelć. P V. 
Brunon Sobczak 
Jan Kolka. 


1) Friedrich Wilhelm 1640—1688. 
2) Georg Wilhelm 1619—1640. 
8) Svantibor I, pjerszi knjez Pomorza f 1107. 


I. Szutenberg 


Svjętopołka rod 
(Pjesnjô) 


Jak długo v sercach najich 
Choc kropla kaszebskji króvji — 
Tak długo v sercach najich 
Płomisto ë mijiłota v nji. 


Vstojac zaczenó dzis krój nasz cali, 
Vstoł dzis Svjętopołka rod, Svjętopołka rod! 
Dobśc muszi Juńc naj Czorni — 


Dobóc! Dobędze kaszebskji lud l- 


Jak długo z Wolevskji vjeżć 
Bjic mdze starovni zvon — 
Tak vjedno najć morze 
Rozspjevó pjesnovi ton. 


Vstojac zaczenó ... etc. 


Jak długo svjętó vjara 
Rozgrzevó nają krev — 

„ Tak stojec mdze Kaszebskó nasza, 
Be vjolgjiho bótu głosec zey! 


Vstojac zaczenó ... etc, 


Nr 10 ZERIE BA 


Dloczegu Derdovskji 
nje napjisoł „himnu“? 


Napjisoł marsz. Napjisanjć himnu dlo Kasze- 
bov Derdovskji wuvożoł za rzecz choba njepotrzebną, 
Pożeteczną rzeczą bełć „łgarstva"; 
Vjerszt wofjarovani I. Kra- 


mała konieczną. 
vergle sę jeho trzemałE. 
szevskjimu, pjisarzovji povjescov, podpjiseje „W/od 
łgorza*, Druchom kaszebskjim też „zełgoł* vjesołą 
epopeję „Wo Panu Czorlińskjim, co do Pucku po 
sece jachoł". Nje łgoł jednak vjedno. Artizm, vedle 
chterniho pjisoł svoje dokoze z pod pjora vćrosli, 
movji wosobno za se. Ale ters nje wo to chodzi. 

Nje napjisoł himnu, ale marsz, chteren, nen 
wostatni, vjolgji dzel Polochov za himn kaszebskii 
wuvożo dzisodnję. Nje dó sę ho wuvożac za himn, 
jak to njechterni chcą, bo njim nie je, a som autor, 
Derdevskji tak vesok meslą nje sigoł, żebe v pjesnii 
zakląc — cos z jejich ducha — vjolgjiho i pjękniho 
z dzejoviho beciho Kaszebov. 

Marsz kaszebskji Derdovskjiho „narodzeł sę 
v prostim ale wujmującim epizodze „Czorlińskjiho*: 
Bohater smjeszniho epos vEchodó z zosodë v Co- 
novje (mjedze Słepskę a Kołobrzegą), chdze njedo- 
vjinnje sedzoł z przeczenć njeszczesciho, chterno sę 
trzemało ho przez całą vnetka drogę, jak jachoł do 
Pucka po sece. 

Dovjemć sę wo tim z dregji ksęgji Czorlińskjiho, 
Po vińdzenjim z zosodć i po bjotce z żedami wo 
skore po konjach, provadzi żid Czarovnjik do kar- 
czemniho chleva, v chternim na sprzedanjć stoji 
stari koń; na levim jeho wudze je z polskjim worzłę 
pieczęc vópolonó. Koń nje młodi, slepjeje ju na 
jedno woko; stori veteran żołnjerskii, na chternim 
v 1848 r. mjoł jezdzec Mierosławski. Żid radzi: 
„Le zaspjevac marsza, skocze, choc je wuvjązani”, 
Czorlińskji nje namiszló sę; muszi mjec konja do 
vanożenjó za secami. Tejde „zaczął cenko gvizdac 
marsza kaszubskjiho, na nę notę, jakno polskji 
mazur Dąbrovskjiho”**). Koń zaczął przebjerac 
nogami, co tak mocno wujęło reboka, że nen kjile 
razi kusznął ho v głovę. Potemu Czorlińskji peszno 


« 


so wustavjeł i zaczino spjevac kaszebskjiho 
marsza: 

Tam, chdze Vjisła wod Krakova 

V polskji morze płenje. 

Polskó vjara, polskó mova 

Njigde nje zagjinie. 

Njigde do zgubó... etc. 
Stanął... Koń le vjedno v gore kopeta pod- 


nosżó — z teho ceszi sę Czorlińskji i spjev dalij 


głosi: „Më z Njemcami...* etc. 


KASZEBSKO 


Rok V 


Tim spjevę — przóboczenjim ducha dodoł sta- 
rimu konjovi Dodoł ho też Czorlińskji i sobje, bo 
spjevje jaż dzevjęc strofov z refrenę, v chternech 
przedstovjó bjotkji z Njemcę, żčcé pod Krzóżokę, 
służbę vojenną dlo polskjiho Krola Jagjełłe, bjotkji 
z Krzeżokę za krola polskjiho Kazmjerza, z Szve- 
dami na wokrętach, moc i vjarę v krziż svjęti, vspo- 
mjinó wo svj. Stan. Kostce, Wostatnó strofa je 
czekavó dlotegu, że Derdovskji v nji vepovjodó to, 
co vjidzi vłosnima woczami na Kaszebach: 

Płaczą matkji nad senami, 
Płaczą dzis dzevjice. 

Hola! Jesz je Bog nad nami, 
Dół cepe, kłonjice. 


V marszu tim mało vjidzimć provdë historeczni. 
Vjele v nech strofach poeteckji fantazeji. Są to 
dzeje polskji, chterne mało znoł, abo belno „zełgoł”, 


Derdovskji napjisoł nen marsz na nutę „Jeszcze 
Polska nie zgineła“, kożąc tak spjeyac Czorlińskjimu 
przed konję. Do słov tech wułożeł melodiję i na 
fortepjan Feliks Nowowiejski, autor „Roty“, tłukę 
wosobno vódoł v 1921 r. nakładę Ksęgareji Svj. 
Vojcecha v Poznanjim. Novovjeskji vedoł tę rzecz 
pod zevjiszczę „Hymn kaszubski“ (Op. 38 Nr 6) 
i wodnąd marsz Derdovskjiho je wuvołani za himn. 
V tim vedavje je podanó I, II, MI, IV i VII strofa 
vedle wukładu woriginału. Zrzeszenje Regjonalnć 
Kaszebov przójęło „Himn Kaszubskji” Stanjisłava 
Czerniekjiko, zaczinająci sę wod słov: Pomorskiji 
Grif rozvijó lote... muzika T, Tylewski, nje przójął 
sę jednak v szerszim kole. 

Kjej chce chto konjeczno wuvożac nen marsz 
za kaszebskji himn, ten tẹ njech Derdovskjimu — 
autorovji — woddô spravjedlevotę, spełnjającë jeho 
żeczbę, że spjevoł mdze nen v dnje, chterne tak 
popularni są v króju... na „svjęta” konja, m. 


*) Heneż, str. 57 (Ved. Torń 1880). 


Niicht 
nji może wutrzimac ducha bez worganu, bez pjiśma, 
chterno podskocó svjęti płom zapału i prócć dlo 
svige ledu, Chto nje czetó ë nje vspjeru pjisma, 
ten nje kjereje sę svoją kulturą. 

Kjej jjdę — nje vjidzę njic. Jakuże mom sę 
wobrocac, kjej vjem czego chcę! Zmęczoni stanę 
kiej, czeję, że jem som. — Ale nje, bo chtos ju na- 
vetka mje veprzedzoł, poslede nachodają też | — 
Drogama jakjima chodajermć aje są nom cezć. O, jak 
to dobrze nje bëc som! Drożeszcza tegu nje noleżi 


3 


szukac dalek, je blisko. Zaczino sę wod nas samech, 
kuńca nji ma vjidzec, Taką je Kaszehiizna ! 

Trzimję v ręce małć pjismo. Mô porę stron. 
Jak je letkji, jak szemarzi vjatrę gjętć, vókrzevjó 
sę, chcalo be z vjatrę wumekac. Kjej wutrzimje sę 
v kaszebskjich rękach, będze dozdrzani, będze vjedno 
dzelikę meslć naszi ? 

„Zrzesz Kaszśbskó” wutrzimivó sę z vespjeru 
Belnech Kaszebov-Czetińcov. Jak małó je mater- 
jalną, tak vjolgą je v deji, chterni służi! V zbjernim 
głosu „Zrzesze* nji może zagjinąc Kaszebov duch 
provdzevi — a chto mó z ducha żeczbę i nokoz 
popjerac, z pożetkę robjic dlo se i dlo tech, z chter- 
nech som pochodzi, przodovac i głosec vszędze, gło- 
sno i z mocą, ten njech nje stoji na stronje i nie 
wopjero sę vłosnimu semjenju, ale dopomoże v ve- 
spolni spravje, Będzmóć też ricerzami-wobrońcami 
wobudzoni tatczeznć - Kaszebjiznć | Z matinczenim 
kłopotę, z energeją tatczeną, pjilovno boczmë, żebe 
ję krzivda nje dobja, wopuszczenje nje zasmuceło! 
Chto jednak nji mó mjiłoscć do bliznjigo-Kaszebe, 
to jakże mô mjec do vespolni tatczezr:ś- Kaszebjiznć ?! 

Kjej chto v żecim vekazivó, że nje bjerze ji 
povażno, to na jakjiże podstavje momë wuvożec, 
że mdze sebje łemoł nad ji poznanjim, że mdze 
zajmivoł sę badanjim samech podstov : historeji, movë, 
zvekoy ? Mô pevno dosc, że, posłeszni vëbranimu 
przez se kjerovnjictvu, je vjedno na poszeku do po- 
pjeranjé vespolni spravje tego kjerovnjictva ramje- 
nje i movą, żebe dlotegu zeskac wuznanjć tech, 
chterni mogą mu vórobjic znaczenjć, avans i poparcć 
v svoji grepje, do chterni noleżi. V takji to sposob 
stovają sę ledze bojovnjikami i vEznovcami przeko- 
nanjov, wo chternech pevno njigde sę nje przeko- 
nelć, chternech novovjerzącima njigde nje wostelć, 
chterne to przekonanja navetka njigde v głovje nje 
povstałd, Provdę mjoł Locke. filozof, że chto płaci 
dobri żołd, naleze armiję wo kożdim czase, chocbe 
jego sprava beła nogorszą v svjece. Meslec samo- 
dzelnje je pravę njevjele ledzi. Resztą kjereje auto- 
ritet i przikłod. Kaszebji, nje patrzmć cezima wo- 
czami i cezima wuszami nje słochejmć. 

Ti, co tak robją, może bóc, że poznelś nają 
provdę, ale że nji mają jistno żodnech zapatrivanjov 
anji żodnech mesli procimko do ti provdć, dlote 
sobje i jinszim głove zakręcivają pomilonim i falsze- 
vim zapatrivanjima. Wudbelć też trzómac sę moeno 
tego dzela, kjerovnjictva, z chternim spodzevają sę 
zarobku i wokazivają zapolenjć i wodvogę, są vjerni 
svojim wodcom, ale nje badają njigde spravć, za 
chterną vojują, aje znają njeroz ji navetka. 

I takji są Kaszebji, co zabelć i wodrzekają sę 
Kaszebskji. Tegu nje noleżi króc. Mogbem tu na 
ten przikłod vołac: o, jak malima jesta Polochami! 

V czim leżi tragizm wotrokov Kaszebov-Pomo- 


rzon? Nje v tim, że vjele v jejich żëcim bezna- 
dzejnośce. Ale że tak mało rąk do violzji spravë, 
zabeti vnetka v svjece i to nostrasznjeszi, że vjeczor 
jich może najńdze i cechó cze trzosklevó noc zmjan 
dzejovech svjata nje zagubji. Dalek jesmć jednak 
wod te, żebe lepszć nodzeje sobje vćdzerac, 

Że Kaszebskó dzisodnię vjikszi dobeła zrozmje- 
nić, to nje znak, żebe ters ję wostavjic na łasce 
zaczęti drogji; tim barżij dozerac przenolegó. Vē- 
naturzenjć ji grozi. 

Njech kożdi rzetelni Kaszeba mdze belnim i nie 


falszevim Bojovajikę ji deji — svojech przekonanijov. 
Nje v cechoscć ducha, v zamkniętim sercu 
i chłodnim rozmje — dlo se samigo, ale sparłęczoni 


v vespolni gromadze, z ledę, bo leno razę, vszesce, 
możemć cos dokozac, dobóc, bóc kołę v lińcuchu 
dzejovigo bócó. MKaszebjizna mó bës najim żćcim. 
Jesmë z Kaszeboy, varcmć do Kaszebov — moc- 
njeszi v poznamą vortosc. Zróbji z naj lepszigo 
człovjeka, dobrigo wobevatela, wołjarnigo. Może 
momć zabśc, vćrzec sę. żebe nalezc toni i letkji 
chleb chdzes jindze? Rzetelno zarobjoni, v cężkii 
prócć, chleb lepji smakó, je mjelszi.  Dokozę ver- 
tosci mdze to, że nje wostavjimć po se rzecz 
mjeszą! Prócejąc nad sobą, dlo vłosni kulture, do- 
kłodomć v darenku brzod naji prócć dló najich no- 
bleższech i do vortosci ledzkoscć, Žebe naleze mol 
v svjece — przónolegó nom tak czenijic. 


Kaszebji, nje noleżi wostac na tim, co momć. 
Kożdi nosi v se cos, co be jak nolepji chcoł taką 
Trzeba nom wosvjatś historeczni» 


Pomoc sami 


vortosc wokozac. 
dvjignąc sę na veższi stąpjeń kulture. 
i scbje możemć le razę. 

Njechże njicht nje wuvjerzi, że takó „Zrzesz* 
wo porę stronach je mało. Małi je papjer, ale v nji 
vjolgó je służba i dejó! Ten papjer je za mali, baro 
małi, na to, co be noieżało robjic! Njechże tejde 
kożdi, komu kaszebskó sprava na sercu leżi, vedle 
svoji sełś na „papjer” vjikszi wofjarę zrobji, dobrim 
słovę i wuczenkę Kaszebom v bjedze sę przósłużi, 
svjat głębok kaszebskji pozno, deję i tim sę wumocni. 
Chto może — niech vspjeru, chto nji może — niech 
Belnim Kaszebą wostanje. Pomoc materjalaó i du- 
chovó sę parłęczą i vspomogają. Dlote są konjecznć 
wobje | m. 
meee ee rz rac zr wr a m w Ea e 

bółt spjevó 

„Spievejże vjic, Bółce, pjeseń svą Ksszebstva; 
sp.evejta za njim stari laseszcza pomorskii, a të, 
ledu kaszebskji, kochej i szanej svoją sncżą movę, 
tę novortnieszą po przodnjikach spusceznę, skorno 
v wobronje ji krev woddelć i nje vstedzele sę nią 
movjie słóvni wódcovje i knjezovje tvoji, chternech 
proche, złośoni na vjeczesti snjik v Wolevje, wutci- 
vosz jak sę przónolegó i njesesz v se wo njich 
dzączlevi vspomjink !“ Ramułt 


POZNEJ SVOJĘ MOVE, 


Kaszebjizna za czasov knjezov 
pomorskjich 


Jak sę tej vëēmovjało — njic pevniho nji ma 
vjedzec, bo nje wostało njiżodniho dokumentu z nech 
czasov. To co spotikomć v ksążce „Wiatr od morza” 
Żeromskjiho — wopovjodanjić po kaszebsku — je 
vómeszlenjim literackjim. Porovnivanjć nazvov wosob 
i molov z tech czasov z dzis vśmovjanima dô sę 
v mali częscć poznac, jak tede movjilś. Duńc mo- 
żemć do teho jak sę słova vEmovjało, ale nje dô 
sę dokładno dokozac jak je wodmjenjivelć, Dlote 
też njic pevniho nje je vjedzec, leno cos njecos mo- 
żemć dzis vjedzec wo movje tech czasov. 


Kaszebjizna v XIII st, mja samogłoskii a, e, i, 
e, v, ą, ę i dzvjęk podobni do „y“. „ą” vómovjało 
sę jak fr. „en“, ę zbliżało sę barżij do nosoviho „i“. 
Też „y“ nji mjało teho głosu jak polskji „y“, leno 
beł to głos postrzedni mjedze „e“ a „i* i spotikało 
sę leno przed „r“. VWszestkji të samogłoskii bełć 
krotkji abo długji (jaad, brzeeg, grziib, roog, dvuuch, 
piąąti, rzęędze, syrce). 

„F“ i „H” pravdopodobno jesz nje bełć, do 
kaszebskjiho dostałć sę dopjerze z njemjeckjiho, a v 
XIII st. nji ma vjedzec jesz wo jeho vpłevje. „V“ 
Lorentz woznoczoł polskji w, „é“ i „dż“ bełć jesz 
mjętkji, ale v vimovje zbliżałć sę barżij do t, d, 
jak v ros. 

Miętkji pravdopodobno bełć jesz też „Ś" i „ź”, 
a nomiji v Słó,skjim navetka „cż* i „dz“. Nje dô 
sę stvjerdzec, czć zmjękczenjć beło ju przć k, g, cb. 
przed i ie. Zmjękczenić zveczno wokresló sę przez 
j. nje przez i: vjicher (vedle Lorentza). 

L v XIII st. beło pevno vjedno mjętkji, jak dzi- 
sejszć polskji. nje kaszebskji l, co scvjardnjało. Vē- 
movć rz nje dô sę dokładno dokozac. V XIII st. 
beło jesz rj; v cigu XIII st. zamjenjoło sę na rz 
(vóm. rż). 

Njiżoden viraz kaszebskji nje żaczinoł sę wod 
o abo u; tu vjedno wużivelć przadechu, vómovja- 
niho jak ang. w (water), tim znakę Lorentz wozno- 
czoł: woko (oko), woosmi (ósmy); p. „Zrzesz* nr 9. 

Wokoma nech zasadnijiczech wodmjan spotikó 
sę i jinszć rożniice, co le przepodkę dô sę postrzec. 
Vjic zagjinjętć samogłoskji spotikałć sę zveczno: 
Jelędzino, dzis jeldzino, Gołucevo — Gołcevo. Dzi- 
sejszó jistnota Kaszebjizne : kuńcoveczkji k, c zamjast 
ek, ec, bela dopjerze v zoczętku, Manvjeło sę vjic 
Żarnovjec wokoma Żarnovc, Chmjeienc — Chmjel- 
njec, siok — sinek. Spotikó sę też ecz wokoma 
cz, jic Tąpjecz wokoma Tąpcz. 


Vożni v movje, jęzeku je akcent. Kaszebjizna 
XI] st. mjała akcent ruchomi i navetka zmijenjająci 
sę v wodmjanach teho samiho virazu. Je to akcent 
prasłovjańskii, chteren do dzisdnja momć v pevnim 
dzelu v dijalektach nocno-kaszebskjich, Ale v dzi- 
sodnjovech dijalektach akcent nje leżi na nech samech 
zgłoskach. jak v prasłovjańskjim anji jinszech mo- 
vach słovjańskjich. chterne mają i ters jesz ruchomi 
akcent. Dlotegu nji ma vjedzec. czć v XIII st. ka- 
szebjizna mja ten som akcent co dzis. Może też 
beło cos kol teho podobniho, choc sę wo tim dzis 
njic pevniho nje vje. Ale vjedno duńdzemć nobar- 
żij do podobě. kjej mdzemć tak akcentovelś jak 
dzis na nocnech Kaszebach. m. 


Co sę czetó ë czeje 


Dnja 14. 1X, rb. wumar Tomasz G, Masaryk 


prezident republikji Czecho-Słovackji. Beł belnim 
senem svigo norodu; smjercą svoją wokreł svjat 
słovjeńskji żołobą. Trzć raze beł prezidentę: 1918, 
1927, 4934. 


Wumarła 


17. IX. tr. Maria Kręcka, szkolnó gimnazeji męskii 
v Vejrovje, Kaszebka wuródzonó v Borzestovje. 
Zajmiva sę teatrę kaszebskjim, regjonalizmę, a że 
beła „dziedzicznie obciążona”, tzn. beła Kaszebką, 
nji mogła dlote z przóczenć nokozu direchtora gimn. 
provadzec teatru! („Zrzesz”, R ill, nr 2, XI. 1935, 
str. 19). Zachovjemć ję dobrze v pamjęcć. 
Rujan 

Mjesąc nen beł znani tak v dovnech latach na 
wostrovje Ruji (Rügen) i znani: p. „pażdziernik“, 
czes. „rzijen”*. Viraz nen pochodzi wod zvjerząt, 
v tim mjesącu sę „rujelć"; polskji „ruja“ (oestrum, 
oestrus venerus). 

Dnja 1 sévnjika policejó revidova privatnć mje- 
szkanjć najigo redachtora wodpovjedzalniho Ignaciho 
Szutenberga; szukelś dovodov i jinszech do tegu 
rzeczi, jaknobe na początku czervjińca tr. mjoł vē- 
selac anonimovi leste (beł tede v zosodze!) na sę- 
dzov Gdinji. Policejó wopuszcza mjeszkanjć z po- 
kvitovanjim wodbeti revizeji. 


Movją. że... 


Dzeje sę tak, jakbe to muszało tak bśc. Gduńsk, 
to najó stoleca Kaszebov, co beła. Szteteno, to 
na;ó stoleca Pomorza Zachodniho, co beła. Co teru 


je?  Woestałc num le te, Że momó za sobą prawe 

dzejovi wo tim movjic. A że nom wostało pravo 
tak meslec, nje znaczi, żebe më mjelë pravo v Gdiń- 
sku co robjie. V Gdiasku tak moeno provda, wo 
kożdim, v wocze bjije, że teru jaż slepja na vjerzch 
vechodzą. Nje na darmo smarovelś mjasto to farbą 
i glancem — teru też za tim svjeci. Kjej duhdze 
do teho, że wostatniho z Gdińska Polocha vóvalą, 
noleżałobe posłac na tak vożni i wuroczesti moment 
menistra wod vszetkjiho i niczeho. Kozłę wofjarnim 
njech be wosto? nen jistni, co Gdińsk dostoł pod 
nje svoję (?) korkę... 


PRZEZER_VEDAVOV 


— „Folk” Zeitschrift des Internationalen Ver- 
bandes fir Volksforschung. Schriftleitung: A. Camp- 
bell, Upsala; G. R. Gair, Edinburg; L. Mackensen, 
Riga—Berlin; J. de Vries, Leiden. Zweites Heft. 
August 1937. S. 113—228. Verlag von S. 
Hirzel in Leipzig. Art. wo Pomorzim: Pommern 
im Lichte der wvolkstumsgeographischen Forschung 
— Karl Kaiser. 


„Bluszcz“ nr 35, R. 73, Warszawa, z 28. VIII. 
1935 (0,50 zł). Cządniik literacko-społeczni dlo ko- 
bjet. Cządk nen je vedani leno wo morzu i Pomorzim. 


— „Slavia Occidentalis“. Tom XV. 
Redaktor Mikołaj Rudnicki. Poznań 1936, str, 286. 
Mjedze jinszima spotikomś: „Kaszubskie nen i for- 


macje pochodne* — Z. Rysiewicz. „Studia nad 
nazwami rzek lechickich. Odra i jej ujścia” — M. 
Rudnicki. V dzelu kriticznim dr B. Stelmachowska 


rozprovjó sę ż „Notatkami etnologicznymi* dr J. 
Krajewskiej v „Jantarze”* R. I, z. 1. 


Prócó 
nad Monografiją Pomorziho 


Na Kaszebach wod kjile ju mjesąci badanja 
socejologicznće przeprovodzó v. mgr Makarewicz dlo 
Institutu Bółteckjiho v Gdinji, chterne w wopraco- 
vanjim vińdą jakno dzćl do poznii vedani Monografiji 
nocniho Pomorziho. Institut Bółteckji je ju dobrze 
nom znani, że vjemć czego sę po njim spodzevac. 
Woboczimóć, jak tim razę Kaszebjizna mdze vćzdrza 
v ni Monografiji. Może dożdomć jednak, że ka- 
szebskó provda naleze lepszć poznanjć i lepji mdze 
zrozmjałó, czeho noleżi sę tim barżij żeczec, bo wu- 
vożó sę jesz Kaszebską za „terra incognita“. 


ROCZEZNE 


5. X. 1523 wumjeró Bogusłov X Belni, knj. 
Zoch.. Pom. Wyurodzeł sę 3. VI. 1454, sin Erika Il 

i knj. pom. Zofiji. Młodć lata przeżivoł vestrzod 
njezgode starszech v Riigenvalde. Wobjął vładzę 
po smjercś wojca (5. VIL 1474) nad Póm.-Vologoszcz, 
wost¿ł vnetka przez sviho vuja Vartisłova X prze- 
jęti jakno regent nad Pom.-Szteteno a po 1478 jeho 
nadstąpjelca, V 1496 tovarzeł ces. Maksimiljanovji I 
do Tirolu, znąd vószed na pjelgrzinkę do Zemiji 
Svjęti, z chterni varceł v 1498. Broł so za przikłod 


C U EW U R C HEY 


Przëpomjinomë wo wodnovjenji:a na IV kv. 
prenumeratë za „Zrzesz Kaszebską“. Zapjisac pro. 
sim wu lestovech, chterni vszędze przejmivają pre- 
numeratę, abo noleżną semę przesłac pocztą za po- 
mocą „przekazu rozrachunkowego* (na kożdim wu- 
rzędze je do kupjen;ó za 1 gr). 

Pjismo najé nje dostovó njiżodni subvenceji czć 
jinszigo vesparciho ; sami Kaszebji-Czetińce, chternim 
sprava Kaszebjiznć i „Zrzeszć* je troską codniovą, 
vspjerają. Njechże takjich Kaszebov vjicij będze! 
Momć pjenjędze na polskji potrzebe, mjejmć, Ka- 
szebji, na vłosni ! 


knj. połujovo njemjeckjich i wumocnjeł svoję vładzę 
przez zmuszenjć pomorskji szlachtë do wuznanja 
jeho zvjerzchnoscć i to samo zrobjeł z wopjerającima 
sę mjastami Sztetenę i Stralsundę. Dva raze sę 
wożenjeł z knj. Małgorzatą z Braunschweig- Wolfen- 
biittel (1476—1489) i knj. polską Anną (1491—1503. 
Beł nobelnjeszim knjezę Pomorza Zochodniho. 

14. X. 1140 zemje słepskó i słaveńską bullą Pa- 
pjeża sparłęczonć z djecezją kamińską. 

15. X, 1678 Brandeaborzovje zajmivają Stralsund. 

16. X. 955 Gero kol rz. Reknjice bjije Stojgnjeva, 
knj. Wobotretov. 

17. X. 1456 założenjć universitetu pom. v Grifiji 
przez knj. Vartisłova IX, 

19. X. 1466 dregó wugoda torińsk6. 

24, X 1412 v bjitvje pod Kremmer Damm prze- 
griv6 burg, nornberskji Friedrich VI z knjez. pom. 

24, X. 1648 wugoda vestfalskó: Szvecejó do- 
stovó Pom. Przednć z Sztetenę i Rują, Branden- 
burzovje Pom. Slednć. 

24. X. 1872 wumar historik pomorskji Otto 
Fock, Wurodzeł sę 29. IV. 7819 v Schwarbe na 
Ruji. Studjovoł v Bonu. Berlinie i Kiloniji filozofiję 
i teologiję. Po 1848 je baro czenni v żćcim poli- 
ticznim Holsztinu aż do czasu, kjej ho zabrelć De- 
Potemu mjeszkoł v rodni stronje, skądka 
przenjos sę do Stralsundu, dze wumar. Dzeło, chte- 
nim novjęcij sę przósłużeł tatczeznje Pomorzu — 
„Historejó rujsko-pomorskó* Lepsk 1861—72, 6 t. 


novje. 


Tłukjem „Zrzeszć Kaszebskji* v Kartuzach. 


